La ĉirkaŭfermo de Kobane kaj la antaŭeniro de la ĝihadistoj, spite al la usonaj aviadilaj bombardoj, rapide igis la kurdan urbon kaj ties defendantojn simboloj de la lukto kontraŭ la OIŜ, intertempe fariĝinta enkorpigo de la absoluta malbono por granda parto de la okcidentaj publikaj opinioj. Sed la najbara Turkujo, membro de la Nord-Atlantika Traktato-Organizo (NATO), rifuzis ĉian intervenon kontraŭ la atakantoj, por ne fortigi la PLK, eĉ je risko relanĉi la konflikton kun tiu sur la propra teritorio.